Document ID: 31996D0017

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1995 για την αποδοχή της αίτησης της Ιταλικής Δημοκρατίας σχετικά με την προθεσμία καταβολής της προκαταβολικής ενίσχυσης στους μεταποιητές τομάτας (Το κείμενο στην ιταλική γλώσσα είναι το μόνο αυθεντικό) (96/17/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1558/91 της Επιτροπής της 7ης Ιουνίου 1991 περί λεπτομερών κανόνων για την εφαρμογή του συστήματος ενίσχυσης στην παραγωγή μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2559/95 (2), και ιδίως το άρθρο 13 παράγραφος 2,
Εκτιμώντας:
ότι ο κανονισμός (ΕΟΚ) αριθ. 1558/91 προβλέπει στο άρθρο 13 παράγραφος 2 τρίτο εδάφιο, ότι, κατόπιν δεόντως δικαιολογημένης αιτήσεως κράτους μέλους, η Επιτροπή δύναται να μεταθέσει την προθεσμία για την καταβολή από τον αρμόδιο οργανισμό της προκαταβολικής ενίσχυσης από 30 σε 45 ημέρες 7 ότι η Ιταλία, βάσει των διαφόρων στοιχείων που ανακοινώθηκαν στην Επιτροπή σχετικά με τις ανάγκες του ελέγχου στην επικράτειά της ζήτησε να επωφεληθεί της εν λόγω διάταξης 7 ότι, κατόπιν εξετάσεως των εν λόγω στοιχείων, κρίνεται αναγκαία η αποδοχή της αίτησης της Ιταλίας 7
ότι η έγκριση αυτή δύναται να θεωρηθεί ότι ισχύει για τις περιόδους εμπορίας 1995/96 και 1996/97 εφόσον παραμένουν αμετάβλητες οι προϋποθέσεις που αφορούν τον έλεγχο,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Ιταλική Δημοκρατία δύναται να επωφεληθεί της διάταξης του άρθρου 13 παράγραφος 2 τρίτο εδάφιο του κανονισμού (ΕΟΚ) αριθ. 1558/91.
Η έγκριση αυτή δύναται να θεωρηθεί ότι ισχύει για τις περιόδους 1995/96 και 1996/97 εφόσον παραμένουν αμετάβλητες οι προϋποθέσεις οι οποίες αφορούν, κυρίως, τον έλεγχο.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 18 Δεκεμβρίου 1995.

Labels: 4
17
19
6
18